Rower in winkelsentrum doodgeskiet | Maroela Media
Volgens die polisie het ses gewapende mans ‘n juwelierswinkel in die Reservoir Hills-winkelsentrum probeer beroof. ŉ Skietgeveg het tussen die rowers en eienaar van die winkel uitgebreek en een van die verdagtes is geskiet.
Russel Meiring, woordvoerder van ER24, het gesê met paramedici se aankoms op die toneel was daar reeds verskeie wetstoepassingsbeamptes. Paramedici is na ŉ winkel in die sentrum geneem waar ŉ man, in sy 30’s, agter ŉ toonbank gelê het.
Volgens Meiring is die man verskeie kere geskiet. “Hy was in ŉ kritieke toestand. Paramedici het hom onmiddellik begin behandel, maar hy het sowat 20 minute later aan sy wonde beswyk en is op die toneel dood verklaar.”
Volgens die polisie vermoed hulle dat nog ‘n verdagte of twee tydens die voorval gewond is. Die soektog gaan voort na die ander verdagtes.
Ek vermoed die winkeleienaar wat die rower geskiet het, is nie ‘n blanke nie, anders sou hy vannag agter tralies gewees het vir moord.
Wie nie wil hoor nie moet voel, veg hulle as dit al taal is wat hulle verstaan
Trots op die eienaar.